《将发五羊得报恒儿生》
明代·卢龙云

西来匹马自黔阳，又觅扁舟系五羊。忽睹远天传雁翼，喜闻大国应兰香。

二年消息逢秋好，异日倡随嗣业长。薄宦不须愁未达，堪留雨露到庭芳。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。